Илия Бешков
Процесът

chitanka.info

Подсъдимите заговориха откровено и въодушевено. Как убивали, одушавали с ръце, с въженца. Вече съвсем застарели — някак странно се оживяваха от своите зловещи спомени.

Те гледаха прокурора и съдиите право в очите и аз усетих: никой друг не смееха да погледнат.

Сдържано задоволство се таеше в тия очи.

Аз изтръпнах — те бяха забравили за нас. И изглеждаха съвсем невинни.

Изплаших се. Стори ми се, че всички изброени убийства съм извършил аз.

И избягах.

1956

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.